เมื่อวานไปกรีดตากุ้งยิงมาครับ แต่ตื่นมาตอนเช้าพบว่ามีขี้ตาออกมาตรงหัวตาเป็นจำนวนมาก และมีลักษณะเหนียวจับบริเวณหัวตา พร้อมกับมีน้ำตาไหลออกมา นอกจากนี้ตายังรู้สึกบวม ลองกรอกตามองบนแล้วก็รู้สึกหนักบนเปลือกตาเหมือนมีก้อนอะไรอยู่ แบบนี้แปลว่ากรีดหนองออกไม่หมดหรือเปล่าครับ
สวัสดีค่ะ หากเพิ่งผ่าตัดตากุ้งยิงมาเมื่อวาน การมีขี้ตาออกมามากในตอนเช้า ถือว่ายังไม่ได้ผิดปกติ เพราะยังอาจมีหนองและเซลล์ที่ตายแล้วค่อยๆ หลุดออกมาได้อีก แนะนำควรใช้สำลีชุบน้ำสะอาดเช็ดขี้ตาออกให้หมด โดยการหลับตา แล้วค่อยๆ เช็ดออกให้หมด และหยอดยาฆ่าเชื้อที่ได้มา โดยหยอดวันละ 3-4 ครั้ง ประคบตาด้วยน้ำอุ่นบ่อยๆ ไม่ขยี้ตา และควรหลีกเลี่ยงการโดนน้ำ นอกจากนี้ ควรหลีกเลี่ยงการอยู่ในที่มีฝุ่นละอองมาก ไม่ใช้สายตามากไป เช่น มองคอมพิวเตอร์และมือถือ ไม่มองแสงสว่างที่จ้าไป เป็นต้นสำหรับอาการบวมของเปลือกตา จะค่อยๆลดลง ขึ้นอยู่กับขนาดแผลและการดูแลด้วย แต่ส่วนใหญ่ก็จะหายภายใน 1-2 สัปดาห์ ส่วนการที่เวลากรอกตาแล้วรู้สึกเหมือนมีก้อนอยู่ ก็เพราะเยื่อบุตายังคงบวมอยู่ จึงรู้สึกเหมือนมีก้อนได้ค่ะอาการที่ควรกลับไปพบแพทย์คือ อาการปวดที่เป็นมากขึ้น หรือเปลือกตาบวมขึ้น ไม่ยุบลงค่ะ ขอให้หายไวไวนะคะ